Záznam z interného rokovania česko-slovenských expertov o maďarských územných požiadavkách v Komárne 11. 10. 1938
11. október 1938, 14.00, Komárno.

Houdek: Zahájil schôdzu a zrekapituloval priebeh dopoludňajšieho jednania slovenských expertov. Odporučoval, že sa treba postaviť na určité stanovisko a podľa neho vypracovať slovenský návrh. Sám odporučuje, aby bola táto čiara podelená na určité sektory a bral sa ohľad pri j ej stanovení nielen na stanovisko národnostné, ale aby sa prizeralo na stanovisko hospodárske, strategické a dopravné. 

Danihel: Odporučuje, aby touto konkrétnou prácou bola poverená redakčná komisia.

Zaťko: Pripomína, že boli určení štyria stáli experti, ktorí prevezmú úlohu túto čiaru vypracovať

Rapant: Upozornil, že nás síce Mníchovská dohoda viaže, ale neviaže nás berlínska interpretácia. Nemôžeme súhlasiť so stanoviskom maďarským, aby bola za základ vzatá štatistika z roku 1910. Československú štatistiku z roku 1930 zas nechcú uznať Maďari. Prijateľnejší by bolo vziať pre nás za základ neutrálny rok 1880. Musíme doviesť maďarský návrh a eventuálny návrh náš na spoločného menovateľa.

Droppa: Pripomína význam Dunaja a žiada, aby československá delegácia trvala na prístupe k Dunaju. Upozorňuje na incident, ktorý sa stal na československých lodiach v Budapešti, ké prístavný kapitán v Budapešti zadržal československé lode plávajúce na medzinárodnom toku Dunaja. Žiada, aby československá delegácia žiadala bezodkladné vybavenie tohto incidentu 

Granatier: V Komárne ako za základ navrhuje toto: Mohlo by sa uvažovať, aby Maďarom bude postúpený Žitný ostrov s tým, že budú premiestnení slovenskí kolonisti, že bude Československu zabezpečený slobodný prístav v Komárne. Považuje za úplne vylúčené, aby sa bo možné zriecť Bratislavy. Ďalej sa môže považovať za základňu odstúpenie okresu Stará Ďala, Parkan, Želiezovce, časť lučeneckého a časť levického okresu. Keby sa veľmi naliehalo, mohli by sa pustiť Levice. Otázka ipeľského úseku môže ostať otvorená. Odstúpiť sa ďalej môže okres feledínsky, časť tornaľského, ovšem s tým, že sa musíme držať Plešivca. Bez námietok možno pustiť okres moldavský. Na východe by sa to týkalo okresu Kráľovský Chlmec. Musíme však držať trať Nové Zámky. Stratili by sme tu 15 - 20 slovenských dedín. Na druhej strane by to však mohlo byť rekompenzáciou za maďarské obce ako je Kálnica, Galanta at 

Ing. Viest: Upozorňuje, že v každom prípade musíme držať trať Nové Zámky, pretože my potrebujeme, kdežto Maďari nie sú odkázaní ani na stanicu, ani na výtopňu. V Komárne budeme musieť žiadať slobodný prístav.

Granatier: Pripomína, že pri korektúre hraníc nemôže byť ani reči o Košiciach. 

Zaťko: Musíme sa dohodnúť na objektívnom stanovisku. Okresy so 75 % maďarskou väčšinou pripadnú Maďarsku. Pričom sa bude pokračovať tak, aby severné časti, kde preváži živel slovenský, zostávali pri Slovensku.

Rapant: Dôvodí, aby pri tvorení a pri uplatnení našich návrhov argumentovalo sa len primcípom národnostným. Ostatné dôvody necháme si len pre seba.

Fábry: Maďarom nemôže pripadnúť celý Žitný ostrov. Nemecké obce okolo Bratislavy musia nám zostať. Upozorňuje, že treba pri ohraničovaní brať zreteľ i na bonitu pôdy. Po debate sa porada dohoduje na tom, aby bola určená pre ďalšiu prácu hlavných expertov táto generálna línia: Okresy so 75 % maďarskou väčšinou pripadnú Maďarsku. Hraničná čiara sa bude viesť tak, aby čo najmenej Maďarov zostalo v Československu a aby pri jej určení bol braný zreteľ na všetky podmienky hospodárske, komunikačné a iné. Takto berúc za základ štatistiku z roku 1930 priblížime sa vlastne k štatistike z roku 1880 a môžeme ju prezentovať Maďarom ako prijateľnú bázu.

Pramene:

AMZV ČR, PrS, kart. 61, fasc. 2, č. 143.437/38. Kópia, strojopis.

SNA, VDP MZV ČSR, kart. 2, fasc. MKRVSK, č. VII b, Kópia, strojopis.

Citované podľa 
 Ladislav Deák, Viedenská arbitráž 2. november 1938 Dokumenty I. (Matica slovenská Martin 2002)

Dokumenty ku komárňanským rokovaniam delegácie Česko-Slovenska a Maďarska 9.-13. 10. 1938

Dokumenty